CELEX: 32009R0759
Language: hr
Date: 2009-08-19 00:00:00
Title: Uredba Komisije (EZ) br. 759/2009 od 19. kolovoza 2009. o izmjeni Priloga Uredbi Vijeća (EZ) br. 21/2004 o uspostavi sustava za označivanje i registraciju ovaca i koza  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               80
            
         32009R0759
   
               L 215/3
            
            
               SLUŽBENI LIST EUROPSKE UNIJE
            
            
               19.08.2009.
            
         
      UREDBA KOMISIJE (EZ) br. 759/2009
   od 19. kolovoza 2009.
   o izmjeni Priloga Uredbi Vijeća (EZ) br. 21/2004 o uspostavi sustava za označivanje i registraciju ovaca i koza
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 21/2004 od 17. prosinca 2003. o uspostavi sustava za označivanje i registraciju ovaca i koza i o izmjeni Uredbe (EZ) br. 1782/2003 i direktiva 92/102/EEZ i 64/432/EEZ (1), a posebno njezin prvi podstavak stavka 1. članka 10.,
   budući da:
   
               (1)
            
            
               Uredbom (EZ) br. 21/2004 predviđa se da svaka država članica mora uspostaviti sustav za označivanje i registraciju ovaca i koza u skladu s odredbama te Uredbe.
            
         
               (2)
            
            
               Taj sustav uključuje četiri elementa kako slijedi: sredstva za označivanje pojedinih životinja; ažurirane registre koji se vode na svakom gospodarstvu; putni list te središnji registar ili računalnu bazu podataka. Prilog toj Uredbi određuje zahtjeve za navedene elemente.
            
         
               (3)
            
            
               Člankom 4. stavkom 3. Uredbe (EZ) br. 21/2004 trenutačno se predviđa da se životinje namijenjene klanju prije navršenih 12 mjeseci i koje nisu namijenjene prometu unutar Zajednice ili izvozu u treće zemlje mogu označiti po metodi koja udovoljava uvjetima iz odjeljka A.7 Priloga toj Uredbi. Međutim, u nekim slučajevima životinje koje su prvenstveno namijenjene za klanje, kasnije se ipak koriste kao životinje za rasplod na gospodarstvima koja nisu gospodarstva rođenja. Stoga je potrebno omogućiti da se takve životinje pojedinačno označe nakon što su napustile gospodarstvo rođenja, pod uvjetom da se pojedinačna životinja može slijediti natrag do gospodarstva rođenja.
            
         
               (4)
            
            
               Odjeljkom C Priloga Uredbi (EZ) br. 21/2004 određuju se informacije koje moraju biti sadržane u putnom listu. Kako bi se evidentirala pojedinačna identifikacijska oznaka svake životinje na putnom listu, potrebno je životinje pojedinačno očitati prije otpreme. Životinje se ponovno očitavaju na gospodarstvu odredišta. Kako bi se smanjio administrativni teret, potrebno je omogućiti da se, pod određenim uvjetima, identifikacijske oznake životinja evidentiraju na gospodarstvu odredišta, umjesto na gospodarstvu otpreme.
            
         
               (5)
            
            
               Člankom 7. stavkom 2. Uredbe (EZ) br. 21/2004 dozvoljava se određenim posjednicima vođenje popisa životinja barem jednom godišnje. Dio D Priloga toj Uredbi predviđa da određene informacije moraju biti sadržane u računalnoj bazi podataka. Rezultati popisa su dio tih informacija. Kako bi se smanjio administrativni teret potrebno je dozvoliti da se rezultati popisa ne evidentiraju u onim državama članicama u kojima računalna baza podataka sadrži uz informacije zahtijevane u smislu dijela D tog Priloga, pojedinačne identifikacijske oznake svake životinje na gospodarstvima.
            
         
               (6)
            
            
               Uredbu (EZ) br. 21/2004 potrebno je stoga odgovarajuće izmijeniti.
            
         
               (7)
            
            
               Mjere predviđene u ovoj Uredbi su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbe (EZ) br. 21/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. kolovoza 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 5, 9.1.2004., str. 8.
   PRILOG
   Prilog Uredbi (EZ) br. 21/2004 mijenja se kako slijedi:
   
               1.
            
            
               U odjeljku A, točki 7. treći podstavak zamjenjuje se sljedećim:
               „Životinje označene u skladu s ovom točkom namijenjene držanju nakon dobi od 12 mjeseci ili namijenjene prometu unutar Zajednice ili izvozu u treće zemlje, moraju se označiti u skladu s točkama od 1. do 4. kako bi se osigurala potpuna sljedivost svake životinje do gospodarstva rođenja.”
            
         
               2.
            
            
               U odjeljku C, točka 2. zamjenjuje se sljedećim:
               
                           „2.
                        
                        
                           Od 1. siječnja 2011., posjednik gospodarstva otpreme će prije otpremanja evidentirati na putnom listu pojedinačnu identifikacijsku oznaku svake životinje označene u skladu s točkama od 1. do 6. odjeljka A.
                           Odstupajući od prvog podstavka, nadležno tijelo može dozvoliti za premještanja koja ne uključuju promet unutar Zajednice da se pojedinačna identifikacijska oznaka svake životinje registrira u ime posjednika gospodarstva otpreme na mjestu odredišta pod sljedećim uvjetima:
                           
                                       (a)
                                    
                                    
                                       životinje se ne prevoze istim prijevoznim sredstvom sa životinjama podrijetlom s drugih gospodarstava, osim ako skupine životinja nisu fizički odvojene jedne od drugih;
                                    
                                 
                                       (b)
                                    
                                    
                                       nadležno tijelo je odobrilo gospodarstvo odredišta za potrebe registracije pojedinačnih oznaka životinja u ime posjednika gospodarstva otpreme;
                                    
                                 
                                       (c)
                                    
                                    
                                       provode se postupci koji osiguravaju da se u roku od 48 sati nakon otpreme:
                                       
                                                   i.
                                                
                                                
                                                   registrira pojedinačna identifikacijska oznaka svake životinje u skladu s točkom 2. podtočkom (a) odjeljka B u registar na gospodarstvu otpreme;
                                                
                                             
                                                   ii.
                                                
                                                
                                                   informacije koje se odnose na premještanje dostavljaju se nadležnom tijelu kako bi se ažurirala računalna baza podataka u skladu s točkom 2. odjeljkom D.”
                                                
                                             
                                 
                     
         
               3.
            
            
               U odjeljku D, točki 1. podtočki (f) zamjenjuje se sljedećim:
               
                           „(f)
                        
                        
                           rezultat popisa životinja iz članka 7. stavka 2., i datum provedbe popisa, osim u državama članicama u kojima središnja računalna baza podataka sadrži pojedinačne identifikacijske oznake svake životinje koja se drži na gospodarstvu.”